Απόφαση της Επιτροπής

της 11ης Οκτωβρίου 2001

για την έκτη τροποποίηση της απόφασης 2000/284/ΕΚ σχετικά με την κατάρτιση του καταλόγου των εγκεκριμένων κέντρων συλλογής σπέρματος για τις εισαγωγές σπέρματος ιπποειδών από τρίτες χώρες και για την τροποποίηση της απόφασης 94/63/ΕΚ

[κοινοποιηθείσα υπό τον αριθμό Ε(2001) 3036]

(Κείμενο που παρουσιάζει ενδιαφέρον για τον ΕΟΧ)

(2001/734/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο παράρτημα Α μέρος Ι της οδηγίας 90/425/ΕΟΚ(1), όπως τροποποιήθηκε τελευταία από την απόφαση 95/176/ΕΚ της Επιτροπής(2), και ιδίως το άρθρο 17 παράγραφος 3 στοιχείο β),

Εκτιμώντας τα ακόλουθα:

(1) Με την απόφαση 2000/284/ΕΚ της Επιτροπής(3), όπως τροποποιήθηκε τελευταία από την απόφαση 2001/612/ΕΚ(4), καταρτίστηκε ο κατάλογος των εγκεκριμένων κέντρων συλλογής σπέρματος για τις εισαγωγές σπέρματος ιπποειδών από τρίτες χώρες.

(2) Οι αρμόδιες αρχές των Ηνωμένων Πολιτειών της Αμερικής ενημέρωσαν επισήμως την Επιτροπή σχετικά με την έγκριση, σύμφωνα με τις διατάξεις της οδηγίας 92/65/ΕΟΚ, έξι επιπρόσθετων κέντρων συλλογής σπέρματος ιπποειδών, και σχετικά με την ανάγκη αλλαγής και συμπλήρωσης ορισμένων λεπτομερειών για κέντρα συλλογής σπέρματος που έχουν εγκριθεί σύμφωνα με την οδηγία 92/65/ΕΟΚ.

(3) Επιπλέον, οι αρμόδιες αρχές των Ηνωμένων Πολιτειών της Αμερικής ενημέρωσαν επισήμως την Επιτροπή ότι ανεκλήθη η έγκριση από δύο τέτοια κέντρα: Carol Rose Quarter Horse Ranch (99TX005-EQS) και Tylord Farm (97VT001-EQS).

(4) Οι αρμόδιες αρχές του Μεξικού ενημέρωσαν επισήμως την Επιτροπή σχετικά με την έγκριση, σύμφωνα με τις διατάξεις της οδηγίας 92/65/ΕΟΚ, ενός κέντρου συλλογής σπέρματος ιπποειδών.

(5) Οι αρμόδιες αρχές της Αυστραλίας ενημέρωσαν επισήμως την Επιτροπή σχετικά με την έγκριση, σύμφωνα με τις διατάξεις της οδηγίας 92/65/ΕΟΚ, ενός ακόμη κέντρου συλλογής σπέρματος ιπποειδών.

(6) Επιπλέον, οι αρμόδιες αρχές της Αυστραλίας ενημέρωσαν επισήμως την Επιτροπή ότι ανακλήθηκε η έγκριση του κέντρου Belcam Stud Artificil Breeding Centre (QLD-AB-01).

(7) Οι αρμόδιες αρχές του Καναδά ενημέρωσαν επισήμως την Επιτροπή σχετικά με την ανάγκη διόρθωσης ορισμένων λεπτομερειών για ένα κέντρο συλλογής σπέρματος ιπποειδών που έχει εγκριθεί σύμφωνα με την οδηγία 92/65/ΕΟΚ.

(8) Είναι σκόπιμο να τροποποιηθεί ο κατάλογος υπό το φως νέων στοιχείων που λήφθηκαν από τις οικείες τρίτες χώρες και να υπογραμμιστούν οι τροποποιήσεις στο παράρτημα για λόγους σαφήνειας.

(9) Οι Νήσοι Φώκλαντ και τα νησιά Σαιν Πιέρ και Μικελόν συμπεριλήφθηκαν στον κατάλογο τρίτων χωρών του παραρτήματος της απόφασης 79/542/ΕΟΚ του Συμβουλίου(5) από τις οποίες τα κράτη μέλη επιτρέπουν τις εισαγωγές ιπποειδών και, κατά συνέπεια πρέπει να συμπεριληφθούν στον κατάλογο της απόφασης 2000/284/ΕΚ.

(10) Με την απόφαση 94/63/ΕΚ της Επιτροπής(6) καταρτίζεται προσωρινός κατάλογος τρίτων χωρών από τις οποίες τα κράτη μέλη επιτρέπουν τις εισαγωγές σπέρματος, ωαρίων και εμβρύων αιγοπροβάτων και ιπποειδών, καθώς και ωαρίων και εμβρύων χοιροειδών.

(11) Η απόφαση 2000/284/ΕΚ καταρτίστηκε σύμφωνα με τις διατάξεις του μέρους ΙΙ του παραρτήματος της απόφασης 94/63/ΕΚ, το οποίο προβλέπει ότι τα κράτη μέλη επιτρέπουν τις εισαγωγές σπέρματος ιπποειδών από τρίτες χώρες που πριλαμβάνονται στο μέρος Ι του παραρτήματος της απόφασης 79/542/ΕΟΚ όσον αφορά τις εισαγωγές ζώντων ιπποειδών.

(12) Λαμβανομένου υπόψη του συστήματος ατομικής έγκρισης κέντρων συλλογής σπέρματος που εμφαίνονται στην απόφαση 2000/284/ΕΚ φαίνεται σκόπιμο να τροποποιηθεί ο κατάλογος που προβλέπεται στην απόφαση 94/63/ΕΚ προκειμένου να επιτραπούν οι εισαγωγές σπέρματος ιπποειδών από τις εν λόγω τρίτες χώρες, από τις οποίες επιτρέπονται μονίμως οι εισαγωγές ζώντων καταχωρημένων ίππων, καταχωρημένων ιπποειδών ή ιπποειδών για αναπαραγωγή και κρεοπαραγωγή σύμφωνα με την απόφαση 93/197/ΕΟΚ της Επιτροπής(7), όπως τροποποιήθηκε τελευταία από την απόφαση 2001/619/ΕΚ(8), για τη θέσπιση των όρων υγείας των ζώων και κτηνιατρικής πιστοποίησης για τις εν λόγω εισαγωγές. Ωστόσο, οι εν λόγω εισαγωγές σπέρματος ή βοοειδών επιτρέπονται μόνον εάν το σπέρμα συλλέγεται από ιπποειδή της αντίστοιχης κατηγορίας ζώντων ιπποειδών, η εισαγωγή των οποίων επιτρέπεται στην Κοινότητα σύμφωνα με την απόφαση 93/197/ΕΟΚ.

(13) Δεδομένου ότι οι χώρες που εμφαίνονται στον κατάλογο έχουν ταυτοποιηθεί σύμφωνα με τον αλφαβητικό κώδικα 2 που χρησιμοποιείται από την κοινοτική νομοθεσία για την ονοματολογία των χωρών και εδαφών για το εξωτερικό εμπόριο, ιδίως από τον κανονισμό (ΕΚ) αριθ. 2032/2000 της Επιτροπής(9), θα πρέπει να προσδιορίζεται, κατά περίπτωση, η προσωρινή κατάσταση των εν λόγω κωδικών.

(14) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 2000/284/ΕΚ αντικαθίσταται από το παράρτημα της παρούσας απόφασης.

Άρθρο 2

Το μέρος ΙΙ του παραρτήματος της απόφασης 94/63/ΕΚ αντικαθίσταται από το ακόλουθο κείμενο: "ΜΕΡΟΣ ΙΙ

1. Κατάλογος τρίτων χωρών από τις οποίες τα κράτη μέλη επιτρέπουν τις εισαγωγές ωαρίων και εμβρίων ιπποειδών:

Τρίτες χώρες που εμφαίνονται στο μέρος 1 του καταλόγου του παραρτήματος της απόφασης 79/542/ΕΟΚ, από τις οποίες επιτρέπονται οι εισαγωγές ζώντων ιπποειδών.

2. Κατάλογος τρίτων χωρών από τις οποίες τα κράτη μέλη επιτρέπουν τις εισαγωγές σπέρματος ιπποειδών:

Τρίτες χώρες που εμφαίνονται στο μέρος 1 και στο μέρος 2 του καταλόγου του παραρτήματος της απόφασης 79/542/ΕΟΚ, από τις οποίες επιτρέπονται μονίμως εισαγωγές καταχωρημένων ίππων, καταχωρημένων ιπποειδών ή ιπποειδών για αναπαραγωγή και κρεοπαραγωγή υπό τον όρο ότι η κατηγορία των ιπποειδών, από τα οποία συλλέγεται το εν λόγω σπέρμα για εξαγωγή στην Κοινότητα αντιστοιχεί στην κατηγορία των ζώντων ιπποειδών των οποίων επιτρέπεται η εισαγωγή σύμφωνα με την απόφαση 93/197/ΕΟΚ."

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 11 Οκτωβρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 268 της 14.9.1992, σ. 54.

(2) ΕΕ L 117 της 24.5.1995, σ. 23.

(3) ΕΕ L 94 της 14.4.2000, σ. 35.

(4) ΕΕ L 214 της 8.8.2001, σ. 51.

(5) ΕΕ L 146 της 14.6.1979, σ. 15.

(6) ΕΕ L 28 της 2.2.1994, σ. 47.

(7) ΕΕ L 86 της 6.4.1993, σ. 16.

(8) ΕΕ L 215 της 9.8.2001, σ. 55.

(9) ΕΕ L 243 της 28.9.2000, σ. 14.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>ΘΕΣΗ ΠΙΝΑΚΑ>